PREFAŢĂ 

Cartea „Fără Căpitan", a lui Constantin Papanace, a 
fost publicată pentru prima dată în 1984, în editura proprie 
a autorului, „Armatolii" din cetatea eternă (Roma), la 40 de 
ani de la refugierea lui în Italia, după ce fusese eliberat din 
lagărele naziste. Din scurta „lămurire" care însoţeşte ediţia 
princeps, semnată de autor şi datată Sal6 1983, reiese că 
publicarea ei s-a făcut după un manuscris redactat în lagă¬ 
rul din Buchenwald, Germania, în februarie 1943, fără nici 
o modificare a textului, care „reprezintă deci interpretarea 
evenimentelor din perioada pe care o cuprinde, aşa cum a 
fost dată ea atunci", perspectiva autorului rămânând nes¬ 
chimbată. 

Motivul publicării atât de târziu a cărţii se datoreşte - 
scrie autorul - faptului că, iniţial ea fusese proiectată ca 
parte integrantă a unei „lucrări mai ample" şi anume Istoria 
Mişcării Legionare, în care „acest episod dramatic - desi¬ 
gur, cel mai dramatic din Istoria Mişcării Legionare - urma 
să ocupe un loc foarte important. Despre această lucrare 
amplă a lui Constantin Papanace ştim că ea cuprindea 
peste o mie de pagini de manuscris din care sora autorului, 
Florica Papanace, dactilografiase personal circa 250 de 
pagini, în cursul unei vizite făcute fratelui ei în Italia. După 
moartea lui Constantin Papanace, toată arhiva lui imensă a 
fost ambalată şi expediată în Germania. 

Din păcate, ca unul care m-am deplasat special în 
Germania şi timp de trei luni am cercetat şi triat cu migală 
jumătate din arhiva recuperată prin grija familiei Caranfil 
Spânachi, nu am dat peste această lucrare, poate cea mai 
importantă operă a lui Constantin Papanace asupra istori- 


7 




cului şi doctrinei legionare. Nici la Institutul Român din 
Freiburg, unde am beneficiat de deosebita amabilitate a 
doamnei Mosinschi - o admirabilă legionară veche - n-am 
putut-o descoperi. Dacă nici în restul arhivei aflate încă la 
Munchen şi nici într-o cameră secretă a Institutului Român 
din Freiburg, inaccesibilă mie atunci, nu se găseşte, în¬ 
seamnă că lucrarea s-a pierdut. Pierderea acestei lucrări 
fundamentale ar constitui o pagubă imensă nu atât pentru 
opera politică a lui Constantin Papanace, cât mai ales 
pentru patrimoniul spiritual şi doctrinar al Mişcării Legiona¬ 
re. Pentru că Constantin Papanace a trăit în vârtejul eveni¬ 
mentelor politice ale epocii interbelice, de la copilăria Miş¬ 
cării până la maturizarea ei încheiată odată cu asasinarea 
Căpitanului, şi a cunoscut direct toate frământările care au 
măcinat-o după aceea. 

Lipsit de orice veleităţi de conducere, de o modestie 
exagerată, de o sobrietate şi de o intransigenţă morală 
exemplare, înzestrat cu o inteligenţă superioară, cu o cultu¬ 
ră vastă şi cu un simţ politic înăscut excepţional, apreciat în 
mod deosebit de Căpitan, Constantin Papanace era cel mai 
indicat să scrie o istorie completă, obiectivă şi reală a 
Mişcării Legionare de la înfiinţarea până la declinul ei sub 
conducerea unui paranoic şi iresponsabil, în cel mai bun 
caz. 

Cartea „Fără Căpitan** este reeditată pentru prima data 
în România prin grija şi devotamentul fratelui său, Carol 
Papanace, în virtutea dorinţei testamentare a autorului în¬ 
soţită şi de o modestă sumă de bani destinată acestui scop. 
Pe lângă sumedenia de date istorice pe care le conţine, 
cartea are şi un caracter autobiografic. Ea cuprinde naraţiu¬ 
nea tuturor evenimentelor politice de la ultima întâlnire a lui 
Constantin Papanace cu Căpitanul la 25 martie 1938, la 
Casa Verde, până la refugierea lui în Germania. 

Naraţiunea amănunţită, clară şi obiectivă, culminează 
cu relatarea tragicului episod al asasinării Căpitanului, Ni- 
cadorilor şi Decemvirilor în noaptea fatală din 29-30 noiem¬ 
brie 1938, precedată de o serie de acte teroriste organizate 
de Horia Sima în Banat, Ardeal şi Bucovina, fără ştirea 
Comandamentului legionar şi cu încălcarea flagrantă a or¬ 
dinelor categorice ale Căpitanului transmise de la închisoa¬ 
rea Rm-Sărat prin soţia sa, Elena Codreanu. 

Ca unul care, în calitate de grad legionar, de preşedinte 
al studenţilor macedo-români şi de şef al celui mai numeros 
şi mai important grup din cadrul Centrului studenţesc legio¬ 
nar din Bucureşti, în timpul prigoanei, am lucrat împreună 
cu Horia Sima, până la data arestării mele (1 decembrie 
1938) mărturisesc încă o dată, cu mâna pe conştiinţă, că, 
în urma unei şedinţe convocate de Horia Sima şi ţinute 
într-o locuinţă din Calea Rahovei, pe la jumătatea lunii 
octombrie 1938, am informat imediat Comandamentul le¬ 
gionar despre acţiunile teroriste proiectate de acesta să 
aibă loc şi în Bucureşti. 

Vasile Cristescu, şeful Comandamentului - ultimul şef 
desemnat de Căpitan - mi-a interzis categoric să particip la 
vreo asemenea acţiune, recomandându-mi să lucrez mai 
departe cu Horia Sima, dar să nu trec la acţiune fără ştirea 
şi aprobarea lui. Acest ordin mi-a fost transmis, după câteva 
zile, prin legionarul aromân Costache Tega, despre care 
vorbeşte extrem de elogios şi Constantin Papanace în 
această carte. 

Pe lângă valoarea documentară a naraţiunii eveni¬ 
mentelor politice trăite, redată într-un stil sobru, clar şi alert, 
Constantin Papanace se dovedeşte în această carte şi un 
maestru al portretului fizic şi moral al tuturor personagiilor 
cu care a venit în contact şi care au jucat un rol în desfăşu¬ 
rarea evenimentelor istorice, ca Vasile Cristescu, Ion Bel- 

gea, Radu Mironovici, Iordane Nicoară, Ion Antoniu-Pâsu, 
preot Ion Dumitrescu-Borşa, Alexandru Constant, Victor 
Vojen, Horia Sima, Nicolae Pătraşcu, Victor Biriş, Iţ. Nae 
Dumitrescu, organizatorul laboratorului pirotehnic şi inven¬ 
tatorul celor mai bune aruncătoare de flăcări, Miti Dumitres¬ 
cu şi, nu în ultimul rând, minunata figură feminină, Nicoleta 
Nicolescu, devotata si neînfricata luptătoare şi şefă a Ce- 
tătuilor din întreaga ţară, arestată prin trădarea studentului 
medicinist Vârfureanu, instructor legionar, dovedit ulterior 
agent al Siguranţei, căruia Horia Sima, la plecarea sa pre¬ 
cipitată din ţară si neanunţată Comandamentului, i-a lăsat 
pe mâini toate legăturile sale cu organizaţiile legionare, în 
loc să le lase lui Ghiţă Dragomir-Jilava şi avocatului Nicu 
Şeitan, care erau amândoi comandanţi legionari şi aveau 

legături directe cu unele provincii. 

Joaca permanentă a lui Horia Sima de-a revoluţia, 
indisciplina de care dădea dovadă, actele teroriste declan¬ 
şate de el peste capul Comandamentului din care facea 
parte ca om de legătură pe teren, circumstanţele dubioase 
ale asasinării lui Vasile Cristescu, fuga lui peste graniţă la 4 
februarie 1939, „fără să anunţe pe nimeni din cei cu care 
conlucra", alegerea lui Vârfureanu ca om de încredere, şi 
atâtea alte fapte ciudate, constituie pentru Papanace tot 
atâtea enigme care vor trebui odată explicate. Asupra uno¬ 
ra s-a făcut deja lumină. Se cunosc azi destul de bine 
legăturile secrete ale lui Horia Sima cu Mihail Moruzof, şeful 
Serviciului Secret si omul principal al Camarilei regale con¬ 
duse de evreica Lupescu. Viitorul va dezvălui roateşi alte 
documente edificatoare din arhivele secrete, ianccesibile in 
prezent. 

Cartea lui Constantin Papanace, fost şef al Comanoa- 
mentului legionar din timpul marei prigoane, al treilea în 
ordine după căderea comandantului legionar al Bunei Ves- 

tiri Radu Mironovici, şi a comandantului legionar Ion Bel- 
gea, se adresează în primul rând legionarilor, pentru propria 
lor lămurire, onestă şi corectă, în avalanşa recentă a atâtor 
publicaţii tendenţioase şi mistificatoare, istoricilor cinstiţi de 
azi şi de mâine, opiniei publice româneşti setoase de cu¬ 
noaşterea adevărului istoric - fundamentul construirii unui 
viitor sănătos - şi, mai ales, generaţiilor de tineri români, 
purtătorii destinului românesc spre măreaţa lui împlinire, 
aşa cum a visat-o Corneliu Zelea Codreanu şi tânăra gene¬ 
raţie interbelică, eroică şi martirizată de călăii neamului. 

Bucureşti, 26 ianuarie 1997 

Dr. Ion Zeana 


LĂMURIRE 

1) Se publică broşura de faţă după un manuscris, 
încheiat la Buchenwald (Weimar), din februarie 1943. 

în acest manuscris nu s-a făcut, acum când se publică, 
nici o schimbare de text. El reprezintă deci, interpretarea 
evenimentelor din perioada pe care o cuprinde, aşa cum a 
fost dată ea atunci. Perspectiva prin care au fost văzute 
lucrurile atunci a rămas neschimbată. 

2) întârzierea cu care se publică această broşură se 
datoreşte faptului că, iniţial, acest episod dramatic - desi¬ 
gur, cel mai dramatic din Istoria Mişcării Legionare - era 
prevăzut să fie publicat într-o lucrare mai amplă. Publicarea 
acesteia întârzie însă din diferite motive. 

Salo, Decembrie 1983 

Constantin Papanace 

